ka ka ka en ka ka ka en ka ka en en en en ka nl en ka en sv it ka ca en en en hi ka en fr ka ka ka fr ka ka ka ka ka ka ka ka ka ka ka ka ka ka ka ka xmf ka ka ka ka ka ka ka ka ka ka el ka ka ka ka ka ka ka el ka ka hbs_lat en es en fr ka ka hbs_lat en ka en ka ka ka fr ka en ka ka ka ka ka ka ka ka ka ka hbs_lat en ka en ka ka ka fr ka ka el ka ka el ka hbs_lat en en ka en en ka en en en en en ka ka ka en en en en en en en ka en ka en ka en ka en ka en ka en ka en ka en en en en en
ლუარსაბ თათქარიძეს არ გამოვემგვანოთ ჭამაში... - Page 4
Would you like to react to this message? Create an account in a few clicks or log in to continue.
არმური - ლიტარენა, უფრო კი – ბიბლიოთეკა
Armuri - literary Arena, or library from Georgia (country)
Forum started: Sun 9 Nov 2008
Home   Portal   Register   Log in
არმური Armuri :: სტუმრები და მასპინძლები (ერთნიც და მეორენიც ფეისბუკზე დაიკარგნენ) :: კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან
ლუარსაბ თათქარიძეს არ გამოვემგვანოთ ჭამაში...
Go to page :   1, 2, 3, 4
Number of posts : 208
ერთი ძალიან მარტივი პასუხი მაქვს თქვენი ახლობლის რაციონალურ განსჯაზე.
აი ახლა, ამწუთას, შენი პირველი კომენტარი წავიკითხე თუ არა, ისეთი განცდა დამეუფლა. რომ გინდაც ათმაგი მტერი მერტყას, დაუფიქრებლად მივეტანებოდი ხმალდახმალ შენსთანას დასაცავად. ეს არც კომპლიმენტია და არც ტრაბახი, რადგან შენმა სიტყვებმა ისე აადუღა სისხლი, რომ სადღა დარჩა რაციონალური განსჯის ნიჭი...
და რო დარჩენილიყო ხოლმე, მაშინ იმ დალოცვილი ევროპელებივით უნდა მოვქცეულიყავით, ჭოგრიტით რო დაითვლიდნენ ერთმანეთის ჯარს და ომი აღარც იყო საჭირო, ვინც არსებით კომპონენტში იყო ნაკლები (კავალერია, მუშკეტი, რიცხოვნება და ა.შ.) ის მიეახლებოდა, მოუწერდა ხელს ვალდებულებაზე, რომ მომავალი შვიდი წელი ათასი ტალერი უნდა ეხადა...
მე ვარ ქართული საბრძლო ხელოვნების მკვლევარი და 15 წლის კვლევამ ჩემს წინ გადაშალა საოცარი ნიჭით შექმნილი კულტურა, რომელთანაც ნამდვილად ვერ მოვა აღმოსავლურები, მაგრამ ეს მაინც არ იყო ის, რაც საკმარისია ათმაგი მტრის გასარეკად.
მაგრამ როცა წარმოვიდგინე, რომ წინ თამარი მიმიძღვის ფეხშიშველი, რომ ეკალსა და ქვაღორღზე სწუხს მისი ნაზი ფეხისგულები, რომ მან მითხრა – ნუ შეძრწუნდებიან გულნი თქვენნი სიმრავლისა მათისადო, მივხვდი რაც იყო იმ გამარჯვების საიდუმლო.
და თვით ეს რაციონალური ევროპელებიც სიამოვნებით მღერიან – დოიჩე იუბერ ალესო,
ხოლო ბონაპარტის ძველი გვარდიის სალდათის, შოვინის განცხადება – ფრანგის ღირსი ვინ არიო – უმალ მოედო მთელს საფრანგეთს.
როცა შენი სამშობლო ძალიან გიყვარს, აუცილებლად გაუგებ სხვასაც, ხოლო როცა ეს ავადმყოფური ფსევდო სიყვარული იდეოლოგიურ იარაღად გინდა აქციო, ეს უსინდისობაა, ნაციზმი და ამ ომში გამარჯვებული ნაცისტი კი გამახსენეთ თუ შეიძლება.
თუ მე იმის მტკიცებას დავიწყებ, რომ საქართველო ამერიკაზე უკეთეს კოსმოსურ სადგურს აკეთებს – ეს მატრაბაზობაა და როცა თამარი გეუბნება – ათმაგ მტერს შეუტიე და გამარჯვებული დამბრუნდიო – ამის ახსნა არ გადის ტვინზე და არც უნდა ვცადოთ. თუმცა ამგვარი ფაქტების კონსტატაციაც კი ძალზედ საინტერესოა.
ბატონ ვაჟასაც არ ვიცნობ მე, მაგრამ ხომ ცხადია, რომ ამ კაცში საქართველოს მარადიული სული სახლობს და მის გულიან სიტყვას მართლაც ძალუძს მინავლებული ნაღვერდლის გაღვივება...
ლაპარაკია კაცზე, რომელიც, ამის შემდეგ, ყოვლად მშრალ და რაციონალურ წიგნსაც შეგიქმნის არასწორ კვებაზე.
ანუ მან მშვენივრად იცის – სად ბრეგი და შელტონი, სადაც კიდე რაფიელი და გრიგოლი.
კიდევ ერთხელ გიკოცნი შუბლსა და გმადლობთ დიდი სასიცოცხლო ენერგიისთვის, რომელიც მომანიჭე.
ახლა კი აქ დავდებ ლექსს ლუარსაბზე, რომელშიც ვეცადე ამესახა ეს საოცარი ქართული ირაციონალიზმი. გახსოვთ ალბათ, რომ მოხუცმა ლუარსაბმა – ბრძოლის თავი აღარ მაქვსო და სვიმონს გადააბარა ეს საქმე, მაგრამ მტერს რო შეეჩეხა, უცბად ისეთი მკლავი გამოიბა, რომ რამდენიმე კაცი მაინც გაიმძღვანია წინ.
ბინდი ხუნდება, დილა ინთება, მტრით დატბორილა გარისის ველი, უკანასკნელად მოაფრინდება დღეს თავის ნისლას ბებერი მგელი.
ეს დროც დაუდგა მეფეს ჭაღარას, აწ ოდენ ცქერით გაართოს თვალი, იმის სამყოფი ჯანი აღარ აქვს, რომ კიდევ ერთხელ აშპუნოს ხმალი.
შუბის თამაშით დაუვლის ლაშქარს მემკვიდრე მისი, იმედი ქართლის, მტერს დათვლის ღირსად აროდეს არ თვლის, რამეთუ დროშა მიუძღვის მართლის.
სცეს ქართველებმა ბუკს და ნაღარას და ჩამოიმხეს თავსაბურები, აკინაკები ავად წახარეს, მიწას მოწყვიტეს ბედაურები.
წინ-წინ მიაფრენს თავის საღარას ჭაბუკი სვიმონ, გვირგვინის ხამსი, ბდღვირი ავარდა ტრიალ თაღარას და ნირწამხდარი უკურბის სპარსი.
ზაფრისმცემია იბერთ კართობა, ბრძოლასა შიგან მხნეთა და ცხართა, მათთვის ეს ომი არის გართობა, ვითარცა მგლისთვის დარბევა ცხვართა.
სერზე შემოდგა ფიცხელი ომის მოსეირეთა მცირე ამალა, მეფე, ჭარმაგი თანამყოლების და ორიოდე მცველის ამარა. შემორჩა ბრძოლის ჟინი ულევი, ძარღვებში სისხლი უყივის ჯერაც, გასცქერის გარჯას გოთაულების და სიამაყე უნამავს მზერას.
წესი არ არის ქართველ მეფეთა მამულისაგან დათმობა მისხლის და როს პირისპირ შემოეფეთა ლტოლვილი რაზმი, მწყურალი სისხლის, მომხდურებს თავი არ გაარიდა, ზედ შეალეწა შუბი და ხმალი, ბოლოს აკარხლა ბედაური და იმისი ნალით უნაყა ძვალი.
თანა ჰქონოდა ანამ ფარი და ანამ ჩაჩქანი, თავდასაფარი, სისხლი გადმოჩქეფს ნაგაზარიდან, ძოწით შემკულა ვერცხლის ფაფარი.
როს მატადორი დაქანცულ ხარს კლავს, სხივმეწამული ხდება ტაურუს, ებანს დაჰკარით, საომარ საკრავს, რომ გული რისხვით აახმაუროს…
შეუპოვრობით დაღალა მტერი გაუტეხელმა გვირგვინოსანმა, ზოგი დალეწა, ზოგი მოსარმა და კვლავაც სიმხნით აღავსო ერი.
ყველა კივერი და ყველა ჩალმა ერთად წაიღო არაგვის წყალმა.
დრომ მოხასხასე ყველა მუნდირი გაახუნა და დედა უტირა.
მოყანყალდა და სრულიად წახდა იმპერატორთა მრავალი ტახტი.
დაიხავსა და დანესტიანდა ფუყე დიდება დინასტიათა.
ერმა უარყო კერპი რამდენი და საარაკო საქმის ჩამდენი რამდენი გმირი გადააფასა, მაგრამ ნაომარს ლუარსაბისა აწ მეტი ჩაღი მოეფინება და ვერას ავნებს ჟამთა დინება.
მისი მასხალი მარადის გასხლავს, რამეთუ ახლავს ნათელი მართლის, გააკაშკაშებს თავის წილ ვარსკვლავს დელი სვიმონი, იმედი ქართლის.
ვის აღარ უდგას ამქვეყნად ძეგლი - ორგულს, ბაქიას, ლაქიას, ვერაგს, გმირებს კი რჩებათ გვირგვინი ეკლის, ასე იყო და ასეა ჯერაც.
ან იქნებ რვალში ვერ დაეტია მეფეო შენი სული მბორგალი და იქნებ ყველა ძეგლზე მეტია ხელში ჭიქა და ყელში გორგალი.
Number of posts : 648
Registration date : 17.11.08
Subject: Re: ლუარსაბ თათქარიძეს არ გამოვემგვანოთ ჭამაში...    Thu Sep 24, 2009 5:05 pm
Number of posts : 1342
Registration date : 09.12.08
Subject: Re: ლუარსაბ თათქარიძეს არ გამოვემგვანოთ ჭამაში...    Thu Sep 24, 2009 5:12 pm
''ჰამლეტ გონაშვილის რომელიმე სიმღერის ფონზე წაუკითხე რაფიელ ერისთავის "სამშობლო ხევსურისა" და კიდევ გრიგოლ ''ორბელიანი გამახსენდა:"სხვა საქართველო სად არის''
მადლობა ბაატონო ვაჟა .მე ვერ ვიპოვე პაუხი მისთვის..
და ახლა მაქვს პასუხი.ეს თქვენი პასუხი,ყველაზე ზუსტი და მართალი...
და ამას აღარ ჭირდება არანაირი პოლემიკა და კომენტარები ...
მომიტევეთ თუ ოდნავ ავყევი ემოციას.
უამრავი სითბო და გულითადი პატივისცემა.
ხოლო ემოცია(უმრავლეს შემთხვევაში) მართალი და მგრძნობიარე გულის თვისებაა.
Number of posts : 1342
Registration date : 09.12.08
Subject: Re: ლუარსაბ თათქარიძეს არ გამოვემგვანოთ ჭამაში...    Thu Sep 24, 2009 5:24 pm
ვის აღარ უდგას ამქვეყნად ძეგლი - ორგულს, ბაქიას, ლაქიას, ვერაგს, გმირებს კი რჩებათ გვირგვინი ეკლის, ასე იყო და ასეა ჯერაც.
ან იქნებ რვალში ვერ დაეტია მეფეო შენი სული მბორგალი და იქნებ ყველა ძეგლზე მეტია ხელში ჭიქა და ყელში გორგალი.
ღმერთო,უმრავლე საქართველოს კობასთანა მამულიშვილები.
Subject: Re: ლუარსაბ თათქარიძეს არ გამოვემგვანოთ ჭამაში...
ლუარსაბ თათქარიძეს არ გამოვემგვანოთ ჭამაში...
Page 4 of 4
Go to page :   1, 2, 3, 4
Permissions in this forum:
You cannot reply to topics in this forum
არმური Armuri :: სტუმრები და მასპინძლები (ერთნიც და მეორენიც ფეისბუკზე დაიკარგნენ) :: კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან
არმური Armuri :: სტუმრები და მასპინძლები (ერთნიც და მეორენიც ფეისბუკზე დაიკარგნენ) :: კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან
Jump to: Select a forum||--მართალს ვიტყვი, შევიქნები ტყუილისა მოამბე რად? (საცნობარო)|--მთქმელი და გამგონებელი (ავტორები და ტექსტები)|   |--პოეტების ქვეყანა|   |--მთხრობელთა და მოსათხრობთათვის|   |--ესეებისა და კრიტიკოსთათვის|   |--მთარგმანებელთა და თარგმანთათვის|   |--ლიტერატურა უსაზღვრებოდ|   |--ისტორიისათვის|   |--ბალღოო, აეს არი შენ სამშობლო...|   |--"ლიტერატურის თეორია" – სტუმრად რენე უელეკთან და ოსტინ უორენთან|   |--საკამათო|   |--ბობოისკარი|   |--მინიმალისტური პოეზია|   |--სიტყვითდუელები|   |--მწერლები - მწერლებზე|   |--შეუნდოთ ღმერთმა...|   |--ლიტერატურული კონკურსები|   |--აგორა|   |--სტუმრები და მასპინძლები (ერთნიც და მეორენიც ფეისბუკზე დაიკარგნენ)|   |--"ვერცხლის თასადამც მაქცია" - სტუმრად სანათასთან|   |--არაგვიანი – სტუმრად არაგვთან|   |--"ბრანდი-ბრუნდი" - სტუმრად მარიამ წიკლაურთან|   |--ამაოდ არც მთაწმინდაზე უსეირნიათ - სტუმრად გია არგანაშვილთან|   |--სადისკუსიო კლუბი - სტუმრად ნინი მელივასთან|   |--”ვაჟკაცობისას ამბობენ” და "უკვდავებისა წყაროო" - სტუმრად ვაჟიკა კაწალხეველთან|   |--კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან|   |--ნაფეხურები - სტუმრად ნინო დარბაისელთან|   |--”დარდების შემგროვებელთან” - სტუმრად გოდერძი ჩოხელის გამიხარდასთან|   |--საუბრები სიტყვის ხელოვნების შესახებ - სტუმრად ზევსის დაქალთან|   |--"მზე ხატავს სახლის ფერად რიკულებს..." - სტუმრად კესოსთან|   |--”მითოლოგია ჩემი სისუსტეა...” - სტუმრად ნინო ნეკერიშვილთან|   |--"ცისკარი" – სტუმრად ძველ მეგობართან|   |--ქართული ჟარგონის ლექსიკონი - სტუმრად ლევან ბრეგაძესთან|   |--მზერის გადანაცვლება (მხატვრობა, კინო, თეატრი, მუსიკა)|   |--მხატვრობა არმურზე: "ნიკალა და მარგარიტა"|   |--კინო არმურზე: კამერითაც ცხონდების კაცი|   |--თეატრი არმურზე: მელპომენე და თალია|   |--მუსიკა არმურზე: ხმა - სინათლეა...|   |--Georgian Authors in English|--Deutsche Übersetzung Georgischer Literatur
:: I forgot my password
Wed Sep 28, 2022 1:39 pm by Admin
Wed Sep 28, 2022 1:36 pm by Admin
» ქართული ხალხური პოეზია
Sat Sep 24, 2022 1:47 pm by Admin
Fri Sep 23, 2022 8:05 am by Admin
Fri Sep 23, 2022 7:58 am by Admin
Fri Sep 16, 2022 9:00 am by Admin
Sun Sep 11, 2022 11:39 am by Admin
Bookmark and share the address of არმური Armuri on your social bookmarking website
Free forum | Art, Culture and Leisures | Literature, Poetry | © phpBB | Free forum support | Contact | Report an abuse | Latest discussions